Kirdonys

Apie kaimą Rokiškio rajone žr. Kirdonys (Rokiškis).

Kirdonys – kaimas Biržų rajono savivaldybės vakaruose, šalia kelio . Seniūnaitijos centras. Veikia biblioteka. Kaime 138 sodybos (2011 m.)

 Geografija 

Kaimas išsidėstęs smegduobių vietovėje tarp Upytės ir Tatulos upių, Biržų regioniniame parke, įsteigtas Kirdonių-Tatulos kraštovaizdžio draustinis. Iš vakarų prieina Kirdonių miškas, į vakarus nuo kaimo yra karstinių įgriuvų, telkšo karstinis ežeriukas. Yra gipso telkinys.

Žymesnės smegduobės:
 Jaronio duobė (gyvenvietėje, prie Antano Jaronio sodybos). Atsivėrė 1957 m., pilna vandens. Duobės gylis 6 m; skersmuo – apie 35 m.
 Jurkaus duobė (už vieno km į šiaurę nuo Kirdonių centro ir 180 m į rytus nuo Tatulos upės kairiojo kranto). Atsivėrė 1999 m., dugne stovi vanduo. Duobės gylis 3,5 m; skersmuo – virš 14 m.Pabiržės seniūnija

 Istorija 

1802 m. gegužės 31 d. ekspedicija, kuriai vadovavo Vilniaus universiteto profesorius Bonifacas Jundzilas pateikė ataskaitą apie druskos paieškas Biržų apylinkėse, kurioje minimos paieškos ir Kirdonyse.Emilis Jokūbas Trečiokas. Biržų kalendorius. 1948 m. įkurtas Kirdonių kolūkis, kuriam ilgiausiai vadovavo Petras Ladyga (1921–1995). 1991 m. kolūkis tapo Kirdonių žemės ūkio bendrove (direktoriai Titas Aleksiūnas, Ričardas Rinkevičius). 1948–1991 m. kolūkio centrinė gyvenvietė. 1974 m. įkurtas paštas, biblioteka.

|}

 Gyventojai 

1738 m. Kirdonyse gyveno 19 šeimų.

 Žymūs žmonės 
 1880 m. gimė teisininkas Napaleonas Morkvėnas, 1921 m. pirmasis Vabalninko taikos teisėjas.
 1919 m. rugsėjo 12 d. gimė meno veikėjas Valerijonas Indrikonis.
 1921 m. rugpjūčio 1 d. gimė aviacijos istorikas, kraštotyrininkas, knygų autorius Jonas Balčiūnas.
 1925 m. lapkričio 2 d. gimė žurnalistas, rašytojas Bronius Lazdynas.
 1953 m. gimė Vilniaus apygardos administracinio teismo pirmininkė Zita Smirnovienė.
 1957 m. sausio 1 d. gimė veterinarijos gydytojas Steponas Staškevičius.
 1961 m. balandžio 20 d. gimė pedagogas Giedrius Indrašius.
 1965 m. birželio 22 d. gimė Rokiškio kultūros veikėja Nida Lungienė–Visockaitė.

 Literatūra 
 Jonas Balčiūnas. „Tėviškės akimirkos. Biržų raj. Kirdonių kaimo istorinė – etnografinė apybraiža.“ – Kaunas: Plieno sparnai, 1993. – 110 p.: iliustr.
 Jonas Balčiūnas. „Nuo Kirdonių iki Biržų: etnografinė apybraiža.“ – Kaunas: Plieno sparnai, 1995. – 181 p.: iliustr. – ISBN 9986-557-06-2

 Šaltiniai 

Kategorija:Biržų rajono savivaldybės gyvenvietės